stanford-oval/wikipedia huggingface dataset:
אני מאמין (שחקי שחקי)
תרגום ליידיש

השיר תורגם ליידיש בידי אורי ניסן גנסין, בשם "איך גלויב", ופורסם בשנת 1900 בשבועון הציוני "די ולט", שיצא לאור בווינה. תרגום נוסף ליידיש, בידי י.י. שווארץ, יצא לאור בשנת 1957, בספר "לידער און אידיליעס".
לחן

השיר הולחן על ידי טוביה שלונסקי (אביו של משורר אברהם שלונסקי). טשרניחובסקי היה מבאי ביתה של משפחת שלונסקי, ובאחד מביקוריו קרא בפניהם את מילות השיר. מסופר[דרוש מקור] כי שלונסקי התאים את הלחן לשיר תוך זמן קצר.
יש הטוענים כי הלחן איננו מקורי: לדברי חוקר המוזיקה החסידית והזמר העברי יעקב מזור, אברהם צבי אידלסון הגדיר את הלחן "עממי", בעוד שעל פי חוקר הזמר העברי אליהו הכהן, מקורו של הלחן בשיר רוסי על נהר דון.
בישיבות ליטאיות היו שייחסו אותו לרבי אברהם אליהו קפלן, משום שהוא הושר עם שירו של קפלן "שקעה חמה".
השיר מולחן במשקל מורכב של תשע שמיניות, ערוכות בשלשות שבהן כל שמינית ראשונה מודגשת ויוצרת התאם עם ההטעמה המלעילית כבהגייה האשכנזית.
ברבות הימים השיר זכה לעיבוד של גיל אלדמע.
השיר זכה לביצועים רבים, בין השאר על ידי אריק לביא, נחמה הנדל, רונית אופיר, רונה קינן ואבישי כהן.
ביום העצמאות ה-71 למדינת ישראל בטקס הדלקת המשואות בהר הרצל שרה שירי מימון את השיר.
הערות שוליים

↑  המילה זוּ מופיעה כאן במשמעות "אשר", ולא ככינוי הרמז בנקבה זוֹ. ראו זוּ בוויקימילון. משמעות השורה: "את יכולה לצחוק על החלומות שלי, אשר עליהם אני מספר לך, אך אני עדיין מאמין בהם ובך..."
↑  פרוטוקול מס' 337 של ישיבת ועדת החוקה, חוק ומשפט יום שני, ט"ז בכסלו התשס"ה, 29 בנובמבר 2004
↑  על צד שמאל - תולדות השמאל הישראלי, פרק 4, ריאיון עם אברהם בורג, דקה 56.
↑  שמואל ורסס, "תרגום בלתי ידוע ליידיש מאת א"נ גנסין של השיר 'אני מאמין'", בתוך: בעז ערפלי (עורך), שאול טשרניחובסקי: מחקרים ותעודות, מוסד ביאליק, 1994, עמ' 241-237.
↑  איך גלויב, בספר "לידער און אידיליעס", 1957
↑  אליהו הכהן, ‏נאום בערב הענקת אות הוקרה על מפעל חיים בחקר מורשת הזמר העברי, אוניברסיטת בר-אילן, "חדשות בן עזר" 551, 7 ביוני 2010.
↑  יעקב מזור, ‏מן הניגון החסידי אל הזמר הישראלי, קתדרה 115 (תשס"ה), הערה 101, עמ' 123.
↑  אתר הספרייה הלאומית, ערך: גיל אלדמע, "אני מאמין", (עיבוד), (זמר), נושא ישן: הרכב מקהלה (ס.א.), נושא ישן: אמונה באדם, טוביה שלונסקי, שאול טשרניחובסקי, מעבד מוזיקלי: גיל אלדמע, קטלוג דפי מקהלה לבתי ספר, כרך 1, עמוד 120.
↑  ישראל חוגגת את יום העצמאות ה-71, באתר ‏מאקו‏, 8 במאי 2019
| --- | --- |
בקרת זהויות :  MusicBrainz work: 62e82f63-fde7-4b09-bdab-41eba1069dce
Evol

Evol הוא אלבום האולפן הרביעי של הראפר האמריקאי פיוצ'ר. האלבום יצא לאור ב-6 בפברואר 2016, על ידי חברות התקליטים A1 רקורדינגס ופריבנדז, והופץ על ידי אפיק רקורדס. האלבום הושמע בבכורה בתוכניתו של די. ג'יי. חאלד ברדיו Beats 1,‏ We the Best Radio. האלבום יצא חמישה חודשים לאחר המיקסטייפ המשותף של פיוצ'ר עם דרייק, What a Time to Be Alive, משנת 2015, וחודש לאחר המיקסטייפ Purple Reign מ-2016. האלבום הופק על ידי מטרו בומין, סאות'סייד, TM88 ודי ג'יי ספיז, בין היתר, הנוהגים לשתף פעולה עם פיוצ'ר פעמים רבות.
האלבום נתמך על ידי שני סינגלים: "Low Life" ו-"Wicked". האלבום זכה בעיקר לביקורות חיוביות ממבקרי המוזיקה והגיע היישר אל המקום הראשון במצעד הבילבורד 200. האלבום הגיע היישר אל המקום הראשון גם במצעד אלבומי ה-R&B/היפ-הופ.
רקע והוצאה

ב-25 במרץ 2015 הוציא דה ויקנד שיר משותף עם פיוצ'ר בשם "Low Life" ב-SoundCloud. השיר הופק על ידי מטרו בומין ובן ביליונס בשיתוף דה ויקנד. מאוחר יותר, התגלה שהשיר נכלל ב-Evol. ב-1 במרץ 2016 יצא "Low Life" כסינגל המוביל מתוך האלבום. וידאו קליפ לשיר הוקרן לראשונה ב-MTV באותו החודש.
ב-1 בפברואר 2016, די.ג'יי חאלד הודיע כי ישמיע בבכורה את אלבומו הרביעי של פיוצ'ר בתוכנית הבכורה של We the Best Radio ב-Beats 1. פיוצ'ר הכריז אז על שם האלבום, תאריך צאתו ועטיפתו, וכן צייץ בנפרד את רשימת הרצועות.
ביקורות

האלבום זכה בעיקר לביקורות חיוביות. ב-Metacritic קיבל האלבום ציון ממוצע משוקלל של 68, בהתבסס על 17 ביקורות. אתר AnyDecentMusic?‎ העניק לאלבום ציון של 6.8 נקודות מתוך 10, בהתבסס על הערכתם לגבי הקונצנזוס הביקורתי.
הצלחה מסחרית

Evol הגיע היישר אל המקום הראשון במצעד הבילבורד 200, עם 134,000 יחידות שקולות לאלבום; הוא מכר 100,000 עותקים בשבוע הראשון שלו וזכה ליותר מ-25 מיליון השמעות בסטרימינג. האלבום הוא הפרויקט השלישי של פיוצ'ר שהגיע היישר אל המקום הראשון בבילבורד 200 בשבעה חודשים. נכון למרץ 2016, האלבום נמכר ב-125,000 עותקים מקומיים. במאי 2018 זכה האלבום בתואר הפלטינה מטעם איגוד תעשיית ההקלטות האמריקאי, על מכירות של 1,000,000 יחידות בארצות הברית סך הכל.
רשימת רצועות

| מס' | שם | משך |
| --- | --- | --- |
| 1. | Ain't No Time  | 3:22 |
| 2. | In Her Mouth  | 3:12 |
| 3. | Maybach  | 3:40 |
| 4. | Xanny Family  | 3:05 |
| 5. | Lil Haiti Baby  | 4:37 |
| 6. | Photo Copied  | 2:52 |
| 7. | Seven Rings  | 3:25 |
| 8. | Lie to Me  | 3:32 |
| 9. | Program  | 2:56 |
| 10. | Low Life (בהשתתפות דה ויקנד)   | 5:13 |
| 11. | Fly Shit Only  | 3:32 |
| משך כולל: | משך כולל: | 38:26 |
| גרסת סטרימינג> מס' | גרסת סטרימינג> שם | גרסת סטרימינג> משך | גרסת סטרימינג>  | גרסת סטרימינג>  | גרסת סטרימינג>  | גרסת סטרימינג>  | גרסת סטרימינג>  | גרסת סטרימינג>  | גרסת סטרימינג>  |
| --- | --- | --- | --- | --- | --- | --- | --- | --- | --- |
| 12. | Wicked  | 2:53 |  |  |  |  |  |  |  |
| משך כולל: | משך כולל: | 42:19 |  |  |  |  |  |  |  |
מיקומי שיא

|   ‏‏‏  מצעדים ודירוגים (2016)> מדינה |   ‏‏‏  מצעדים ודירוגים (2016)> מצעד |   ‏‏‏  מצעדים ודירוגים (2016)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 31 |
|  ארצות הברית | בילבורד 200 | 1 |
|  ארצות הברית | מצעד אלבומי ה-R&B/היפ-הופ | 1 |
|  הולנד | מצעד 100 האלבומים ההולנדיים | 82 |
|  הממלכה המאוחדת | מצעד האלבומים הבריטי | 34 |
|  הממלכה המאוחדת | מצעד אלבומי ה-R&B | 3 |
|  ולוניה | אולטראטופ 40 | 146 |
|  פלנדריה | אולטראטופ 50 | 96 |
|  צרפת | SNEP | 95 |
|  קנדה | מצעד האלבומים הקנדי | 5 |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | פלטינה | 1,000,000 |
היסטוריית יציאות לאור

| אזור | תאריך יציאה | חברות תקליטים | פורמטים | מקור |
| --- | --- | --- | --- | --- |
| עולם | 6 בפברואר 2016 | A1 • פריבנדז • אפיק | הורדה דיגיטלית • סטרימינג |  |
| עולם | 28 בספטמבר 2018 | A1 • פריבנדז • אפיק | וייניל |  |
תחנת אוטובוס

ערך זה עוסק באתר המשמש לעצירת אוטובוסים. אם התכוונתם לסרט קולנוע אמריקאי, ראו .
תחנת אוטובוס בנגב
תחנת אוטובוס עם מסך אלקטרוני ברח' עמק האלה, במודיעין
תחנת אוטובוס סגורה וממוזגת. נמצאת בדרך הערבה, באילת, מול קניון "מול הים"
תחנת אוטובוס קווי דן בתל אביב תחנת שוק הכרמל, גן הכובשים
מבנה תחנת האוטובוס במחלף חולון ובצמתים נוספים לאורך כביש 44. תוכננה על ידי אדריכל מוטי בודק
תחנת אוטובוס בפינלנד
תחנת אוטובוס (על פי האקדמיה ללשון העברית: תַּחֲנִית) היא אתר הנמצא לצד הדרך, והמשמש לעצירת אוטובוסים לצורך העלאת נוסעים והורדתם.
ניתן לאפיין את תחנות האוטובוס כשייכות לאחת מארבע קטגוריות:
תחנות המשמשות להעלאת והורדת נוסעים, בתחנות אלה עוצרים האוטובוסים בכל מקרה, בין אם יש נוסעים בתחנה ובין אם לא.
תחנות בהן עוצר האוטובוס לפי בקשת נוסעים (בין נוסעים המצויים על האוטובוס ובין נוסעים המצויים בתחנה).
תחנות להורדת נוסעים בלבד (תחנת קצה ותחנות לאורך נתיב נסיעת האוטובוס).
תחנות להעלאת נוסעים בלבד (תחנת מוצא, ותחנות לאורך נתיב נסיעת האוטובוס).
ישנן מדינות, ובהן ישראל, האוסרות בחוק או בתקנות עצירה לצורך העלאה או הורדה של נוסעים שלא בתחנה, וזאת על מנת למנוע עלייה או ירידה במקומות שאינם בטוחים.
מבנה התחנה וסימונה

מקובל לסמן תחנת אוטובוס בשלט צורת דגל (קוד השלט 505) בצבע צהוב הניצב מעל התחנה ושלט סטטי בתוך התחנה ובו מספר התחנה והקווים העוצרים בתחנה. כאשר התחנה היא מבנה ימוקם השלט בראש המבנה או לצידו. ישנן תחנות אוטובוס הכוללות מבנה מסתור המיועד להגן על הנוסעים הממתינים מגשם או מהשמש. לעיתים ממוקמת תחנת האוטובוס לצד מפרץ חניה מיוחד המיועד לאוטובוסים, או לצד נתיב תחבורה ציבורית. במקרים אלה, לרוב מסומנת התחנה בסימון על שפת המדרכה על מנת לסמן לנהגים בכלי רכב אחרים, כי העצירה במפרץ או בסמוך לתחנה אסורה, ומיועדת לאוטובוסים בלבד.
מבנה המחסה לנוסעים יכול להיות עשוי מגג פשוט המקרה על הנוסעים, ויכול לכלול מושבים לנוסעים. לעיתים לתחנות מספר קירות המגינים על הנוסעים מפני הרוח, וכן לעיתים כוללות התחנות תאורה לנוסעים הממתינים. תחנות אוטובוס משוכללות יכולות לכלול מיזוג אוויר. יש המשתמשים בקירות התחנה על מנת להציב פרסומות או מידע לציבור.
נגישות

בחלק מתחנות האוטובוס יש עמוד הכרזה (אינו פועל אוטומטית) המסביר מה הזמנים ואילו אוטובוסים הולכים להגיע, בנוסף קיים שילוט בכתב ברייל של מספר הקו המגיע לתחנה. ברוב התחנות יש גם חלל המאפשר לאדם המתנייד על כיסא גלגלים, לחסות תחת גג התחנה.
בישראל

בישראל קיימות כ-27,000 תחנות, כאשר כ-50% מהן ללא סככה או ספסלי ישיבה ורק בכ-5,000 מהן מותקן צג דיגיטלי עם מידע אלקטרוני על התחבורה הציבורית.
בשל היותן במקום פתוח ללא בידוק ביטחוני ומאחר שאנשים רבים מתקבצים בהן, תחנות אוטובוס (יחד עם טרמפיאדות) הן יעד מועדף לפיגועי טרור מצד מחבלים פלסטינים. כדי למנוע לפיגועים, חיילים או שוטרים מאבטחים תחנות חשובות ועמוסות במיקומים מרכזיים.
מיזוג אוויר

במדינות עם אקלים חם לפעמים משתמשים בתחנות האוטובוס עם מיזוג אוויר, לדוגמה, בדובאי, באשגבאט, בהיידראבאד.
ביוני 2020, התחילו להתקין תחנות ממוזגות באילת. התחנה הראשונה הותקנה בדרך הערבה, מול קניון מול הים. לפי התוכנית, התחנות הממוזגות באילת אמורים לקום גם בשדרות התמרים, במצפה התת-ימי ובשדה התעופה רמון. התחנה היא במידות 2.5 על 5.20 מטרים עם דלתות הזזה אוטומטיות מזכוכית. בכל תחנה פועל מזגן בטמפרטורה של 26-23 מעלות. בתחנה קיים גם לוח עם מידע אלקטרוני על התחבורה הציבורית בעיר.
ראו גם

תחנה מרכזית
תחנת רכבת
הערות שוליים

↑  החלטות האקדמיה בישיבתה האחרונה, באתר האקדמיה ללשון העברית, ‏29 במרץ 2022
↑  תחנית בלקסיקון תחבורה, באתר מעות
↑  כנגד החום באילת: הוקמו תחנות אוטובוס עם מיזוג אוויר
↑  מירב קריסטל, מתייבשים בתחנה? בקרוב תחנות אוטובוס ממוזגות, באתר ynet, 17 ביוני 2019
| --- | --- |
בקרת זהויות :  NLI: 987007529955505171  BnF: cb12490795f (data)  LCCN: sh88005031  NKC: ph1017369
דולאפו אדלקה

| --- | --- |
אין תמונה חופשית
 לידה:  6 בספטמבר 1990 (בת 34) קנו, ניגריה 
 שם לידה:  Dolapo Adeleke 
 מדינה:  ניגריה 
 השכלה:  Covenant University (2011) 
 תקופת הפעילות:  מ-2011 
 תפקיד:  במאית, מפיקה ועורכת
 www.lowladee.com
 
דולאפו אדלקה (באנגלית: Dolapo Adeleke; נולדה ב-6 בספטמבר 1990), הידועה גם בשם לוואלה די היא במאית קולנוע ניגרית ומייסדת חברת ההפקות הניגרית: Doreen Media Africa.
ביוגרפיה

אדלקה נולדה ב-6 בספטמבר 1990 במדינת קאנו. היא החל לכתוב בגיל מוקדם, והוצאה לאור שני ספרים טרם לימודיה באוניברסיטה. היא למדה והתחנכה בעיר לאגוס, והיא סיימה תואר ראשון בלימודי תקשורת המונים מאוניברסיטת Covenant ב-2011.
קריירה

אדלקה ייסדה את חברת Doreen Media Africa ב-2014. ב-2016, היא הקימה את ערוץ הטלוויזיה LowlaDee TV. בריאיון לעיתון ThisDay עם העיתונאי בוסאיו אדיוקה הצהירה לראשונה בעיתון כי היא החלה לביים סרטים בגיל 21. ב-2016, הפיקה את סדרת הטלוויזיה המצליחה This is It אשר זכתה ליותר מ-300,000 צפיות, וקיבלה ביקורות נלהבות ושבחים רבים. ב-2012, היא נכללה ברשימת האוונגרד של היוצרים הניגרים הצעירים והמצליחים ביותר בתעשייה.
פילמוגרפיה

| שנה | הסרט |
| --- | --- |
2013: Be My Guest
2013: The Call
2014: Brave
2015: A Place Called Happy
2016: This Is It
2017: Entangled
2018: Plan B
2018: Just In Time 
שרה חסן ששיחקה בסרט Plan B קיבלה פרס קולנוע קניאתי כשחקנית הטובה ביותר.
פרסים

| שנה | פרס | קטגוריה | סרט | תוצאה |
| --- | --- | --- | --- | --- |
| 2014 | Best of Nollywood Awards | סרט קצר הטוב ביותר |  Brave  | זכייה |
| 2015 | Nigeria Entertainment Awards  | במאי הטוב היותר | Brave | זכייה |
| 2015 | Africa Magic Viewers Choice Awards  | סרט קצר הטוב היותר | Brave | מועמדות |
| 2016 | EbonyLife Sisterhood Awards Africa | במאי השנה |  This Is It  | מועמדות |

| 2018 | Africa Magic Viewers Choice Awards | סדרת טלוויזיה הטובה ביותר | This Is it | זכייה |
| 2019 | Africa Magic Viewers Choice Awards | סרט מזרח אפריקאי | Plan B | זכייה |
הערות שוליים

↑  Sinmisola, Yusuf. "WCW OF THE WEEK – DOLAPO ADELEKE". אורכב מ-המקור ב-2018-07-30. נבדק ב-2018-10-08.
↑  admin (20 באוגוסט 2015). "8 Years After an Accident that Left Her with Permanent Facial Scars, Filmmaker LowlaDee Tells Her Inspiring Story". Bellanaija.com. {{cite web}}:  (עזרה)
↑  Adekoya, Busayo (2014). "Nigeria: 'I Produced My First Film At 21'".
↑  admin (2016). "THE FILM BLOG: 'THIS IS IT' HAS OUR ATTENTION, AND LOWLADEE IS A QUIET STORM".
↑  admin (2016). "4 reasons you should binge-watch Lowladee's web series". Pulse.ng.
↑  Gotevbe, Victor (17 במרץ 2012). "YOUNG NIGERIANS MAKING THE DIFFERENCE". Vanguard.com. {{cite web}}:  (עזרה)
↑  admin (2013). "A Tale of Love, Trust, Friendship and Restoration". BellaNaija.com.
↑  Iykon, Tolu (17 ביוני 2013). "FAB Film: Watch The Call by Lowladee". FabMagazine.com. אורכב מ-המקור ב-2018-07-30. נבדק ב-2018-10-08. {{cite web}}:  (עזרה)
↑  Aniemeka, Chuka (18 בינואר 2017). "Entangled: Lowladee Is Working On A New Romantic Comedy TV Series". OnlineNigeria.com. אורכב מ-המקור ב-2017-03-25. נבדק ב-2018-10-08. {{cite web}}:  (עזרה)
↑  admin (27 באוקטובר 2014). "BON AWARDS 2014: Authentic Winners List". Encomium Magazine. {{cite web}}:  (עזרה)
↑  Sanusi, Hassan (2015). "Full list of nominees for Nigerian Entertainment Awards 2015". TheNet.ng.
↑  Izuzu, Chidumga (2014). "Rita Dominic, 'October 1', '30 Days in Atlanta', get nominations". Pulse.ng.
שרקרקיים

ערך זה עוסק במשפחה של עופות. אם התכוונתם לחימוש משוטט מתוצרת אלביט מערכות, ראו .
| שרקרקיים |
| --- | --- |
 שרקרק לבן סנטר
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: כחלאים
תת־סדרה:: תרופודה
משפחה:: שרקרקיים
שם מדעי
 Meropidae ‏רפינסק, 1815
תחום תפוצה


שרקרקיים (שם מדעי: Meropidae) הם משפחת עופות אוכלי חרקים מסדרת הכחלאים. השרקרקיים חיים ברחבי אפריקה ואסיה וכמה מינים חיים בדרום אירופה או באוסטרליה וגינאה החדשה. בישראל מצויים המינים: שרקרק ירוק, שרקרק מצוי ושרקרק גמדי; ובנוסף שרקרק לבן-גרון נצפה פעם בודדת ב-2019.
השרקרקיים הם עופות צבעוניים בעלי מקור ארוך ודק, מותאם לתפיסה של חרקים מעופפים שונים. השרקרק הוא צייד מומחה של חרקים כולל דבורים וצרעות, אותן הוא משפשף כנגד ענף כדי להיפטר מהארס שלהן. השרקרקיים הם בין היצורים המעטים המאיימים על חרקים אלו. הם בונים את קינם בחורי סלעים שעל גדות נהרות.
מיון

במשפחת השרקרקיים ישנם שלושה סוגים. שני הראשונים הם סוגים גדולים שחיים ביערות באסיה. כל השאר שייכים לסוג שרקרק:
סוג ומין יחיד שרקרק סגול-חזה (Meropogon forsteni)
Nyctyornis
שרקרק כחול-חזה (Nyctyornis athertoni)
שרקרק אדום-פס (Nyctyornis amictus)
שרקרק (Merops) - בו 24 מינים.
שרקרק מצוי תופס פרפר
שרקרק לבן גרון

| שרקרק לבן גרון |
| --- | --- |
 שרקרק לבן גרון
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: כחלאים
תת־סדרה:: תרופודה
משפחה:: שרקרקיים
סוג:: שרקרק
מין:: שרקרק לבן גרון
שם מדעי
 Merops albicollis ‏וייו, 1817

שרקרק לבן גרון (שם מדעי: Merops albicollis) הוא מין של עוף ממשפחת השרקרקיים המצוי בטבע סביב אפריקה שמדרום לסהרה, אך נצפה פעם אחת גם בישראל ב-13 באוגוסט 2019, ליד בריכות המלח בק"מ 20, קרוב לאילת.
השרקרק מגיע לאורך 19–21 סנטימטרים ולמשקל 20–28 גרם. במראהו הוא מזכיר את השרקרק האירופי, אך הוא בעל גוונים ירוקים יותר עם עורף צהוב, פנים, צוואר ובטן לבנים וכנפיים וזנב בצבעים ירוקים, כתומים וכחולים. העיניים אדומות ומוקפות בפס שחור ובסנטר ומצח שחורים. המקור שחור ומעוקל מטה. שני הזוויגים דומים, אך הזכר בעל מחלצות זנב ארוכות ומפוארות יותר.
שרקרק לבן גרון מצוי בטבע באזורי אקלים צחיח למחצה בדרום הסהרה בקיץ, ובתנאים הטרופיים של יערות הגשם שבין סנגל לאוגנדה בחורף. מין זה נצפה באילת באוגוסט 2019. השרקרק מחפש במעופו טרף של חרקים כמו דבורים, צרעות וכן מינים של נמלים מעופפות וחיפושיות. הוא תופס את הטרף במרדף קצר והורג אותו עם חבטה כנגד ענף.
השרקרקים מקננים בחבורות על חוליות וצוקים מאבני חול, בהם הם חופרים קנים בעומק של כמה מטרים. הנקבה מטילה 6–7 ביצים עליהם דוגרים שני ההורים וכשהביצים בוקעות הגוזלים מקבלים טיפול גם מפרטי שרקרקים נוספים.
הערות שוליים

↑  שרקרק לבן גרון באתר הרשימה האדומה של IUCN
↑  שרקרק לבן-גרון, במאגר המידע הלאומי לציפורי ישראל
תנין (סוג)

| תנין |
| --- | --- |
 תנין הביצות מתחמם בשמש באוטר פרדש, הודו
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: תנינאים
משפחה:: תניניים
סוג:: תנין
שם מדעי
 Crocodylus ‏לאורנטי, 1768
תחום תפוצה


תנין היאור באתיופיה.
תנין פיליפיני על סלע
תנין הים טורף דג
תנין מורלט.
תנין קובני צועד
תנין אמריקאי.
תנין (שם מדעי: Crocodylus; נקרא גם תִמסָח או קרוקודיל) הוא סוג זוחל מסדרת התנינאים ומשפחת התניניים, הכולל את רוב המינים הקיימים במשפחה. התנינים בסוג זה נקראים לעיתים תנינים אמיתיים (true crocodile) או קרוקודילים. שם הסוג Crocodylus נגזר מצירוף המילים κροκόδιλος "תולעת חלוקי אבן" (κροκό = חלוק אבן, διλο =תולעת) ומתייחס לקשקשי השריון על גופו הארוך והגלילי דמוי התולעת של הסוג.
מיני התנין הם טורפים הניזונים לרוב מדגים וטרף מיימי אחר אך עקב גודלם הם יכולים גם לאכול זוחלים אחרים, עופות ויונקים שונים הקטנים מהם, ולעיתים אף בני־אדם. הגדולים מבני הסוג – תנין הים ותנין היאור – הם גם הזוחלים הגדולים בעולם כיום והם טורפי-על באזורי חיותם.
התנינים חיים במגוון מקווי מים בהם נחלים, נהרות רחבים, אגמים וביצות ושני מינים – תנין הים ותנין אמריקאי – נפוצים גם לאורך חופים ולעיתים אף בים הפתוח.
תיאור

לתנין ארבע רגליים קצרות וזנב חזק. אורכו של התנין כיום נע בין 2 ל-7 מטרים (תלוי במין, בעבר חיו מינים ארוכים יותר), ואורך זנבו מהווה מחצית מאורך גופו. על גבו של התנין בולטות שורות של לוחיות אוסטאודרם קשות עד הזנב. הנחיריים, העיניים והאוזניים בולטים מעל הראש, כך שאיברים אלו יכולים להציץ מעל פני המים כשיתר גופו של התנין מוסתר בתוך המים. בדרך כלל התנין זוחל על גחונו, אך יכול גם להתרומם על רגליו. תנינים צעירים יכולים אפילו לדהור (כשכל הרגליים מתרוממות מהקרקע). מהירותו המרבית של התנין ביבשה נעה בין 12 ל-14 קילומטרים בשעה, אולם התנין יכול לנוע במהירות זו למרחקים קצרים בלבד. התנין מתקדם במים על ידי פיתול גופו וזנבו בתנועות גליות.
בדומה לעופות, ליבו של התנין הוא בעל ארבעה חדרים, עובדה המקנה לו יעילות גבוהה בחמצון הדם. התנין צולל בדרך-כלל לפרקי זמן בני שתי דקות, אך מסוגל לשהות מתחת למים ליותר משעתיים כאשר הוא מרגיש מאוים. התנינים הם בעלי "דם קר" (אקטותרמיים), כיתר הזוחלים, ולכן שינויי הטמפרטורה שלהם גדולים יותר מאלו של היונקים, שהם בעלי דם חם (אנדותרמיים). עם זאת, במים הם שומרים על טמפרטורה קבועה. כשהם רוצים לקרר את גופם, התנינים עומדים בפה פעור כך שהמים מתאדים מפיהם, וכדי להתחמם הם מתמקמים באזור חשוף לשמש.
תוחלת חייו של התנין בטבע היא מעל 60 שנה, ובשבי תועדו תנינים שחיו למעלה מ-100 שנה.
תיאור > גודל

בסוג תנין יש מספר רב של מינים, ולכל אחד מהם גודל אופייני. אורכם של המינים הגדולים, כגון תנין הים ותנין היאור, יכול להגיע ליותר מ-5.5 מטר ומשקלם יכול להגיע ליותר מ-1,000 ק"ג, אך פרטים בגודל זה הם יחסית נדירים עקב הציד האינטנסיבי בתחילת המאה ה-20. מספר מינים הם בעלי גודל בינוני של 3–4 מטר, כגון תנין הביצות. מיני התנינים הקטנים, כגון תנין ג'ונסטון ותנין מורלט, הם באורך של כ-1.5–3 מטרים (4.9–9.8 רגל) בלבד ומשקל של עד כ-100 ק"ג.
מין התנין הגדול ביותר הוא תנין הים שאורכו המרבי הוא 6.2–7 מטרים (20–23 רגל) ומשקלו 600–1,070 קילוגרם (1,320–2,360 ליברות), אורכו הממוצע הוא 4.3–5.5 מטרים (14–18 רגל). אורכו הממוצע של תנין היאור, הנחשב לתנין השני בגודלו, הוא 4–5 מטרים (13–16 רגל) ומשקלו הממוצע 450 קילוגרם (990 ליברות). הפרט החי הגדול ביותר בסוג תנין שתועד ונמדד היה תנין היאור באורך 6.45 מטרים (21.2 רגל) ומשקל 1,090 קילוגרם (2,400 ליברות). ייתכן שבשמורת טבע בהודו חי תנין ים באורך 7 מטר אך הוא טרם נמדד באופן מדויק ומדעי.
תזונה

התנין הוא טורף סתגלני ומגוון הטורף את כל בעלי החיים – החל מבקר ומיונקים הבאים לשתות בנחלים ובנהרות בהם הוא חי, וכלה בדגים החיים בהם. התנינים הגדולים, ובעיקר תנין היאור ותנין הים, טורפים אף בני אדם. החיה היחידה שחיה באזור החיות של התנינים היא ההיפופוטם, שגודלו הרב ועורו העבה מקנים לו ביטחון יחסי מול התנין. הוא ניזון מחרקים קטנים ועד תאו, והתצרוכת השנתית שלו מהווה עשירית מצריכת בשר ממוצעת של אריה, כך שהתאו משביע את התנין למשך מספר חודשים. מכיוון שהמטבוליזם של התנין איטי למדי, הוא יכול לצום למשך חודשים ארוכים. בחורף התנין צם לחלוטין.
התנין הוא טורף-על וכמעט שאין לו אויבים טבעיים. אויביו הבולטים הם האדם ותנינים אחרים, אך לעיתים גם טורפי-על אחרים (כגון אריות וטיגריסים) תוקפים אותו.
רבייה

בחודש אוקטובר הזכרים נאבקים על שטחי מחיה ועל הנקבות, ובנובמבר נגמרת עונת הרבייה. הזכר מנסה להרשים את התנינה באמצעים שונים כמו יצירת בועות והרמת זנבו מעל למים, באם הנקבה נענית לו, הם יזדווגו מתחת למים.
הנקבה חופרת בור בעומק של 30 עד 40 סנטימטרים, ושם היא מטילה את הביצים. היא משאירה את הביצים בבור שבחול למשך שלושה חודשים. היא עוזרת לתנינים לבקוע על ידי נגיסה קטנה בהם. בממוצע, רק ביצה אחת מתוך 50 זוכה להביא לעולם תנין שישרוד עד למוות טבעי. כלומר, לאחת מתוך שתי נקבות ישרדו בין וולד אחד לשניים בממוצע.
מיון

בסוג תנין (Crocodylus) כלולים המינים הבאים:
תנין אמריקני (Crocodylus acutus)
תנין אורינוקו (Crcodylus intermedius)
תנין ג'ונסטון (Crocodylus johnstoni)
תנין פיליפיני (Crocodylus mindorensis)
תנין מורלט (Crocodylus moreletii)
תנין היאור (Crocodylus niloticus)
תנין גינאה החדשה (Crocodylus novaeguineae)
תנין האלי (Crocodylus halli)
תנין הביצות (תנין מגר; Crocodylus palustris)
תנין הים (האינדו-פסיפי] Crocodylus porosus)
תנין בורנאו (Crocodylus raninus)
תנין קובני (Crocodylus rhombifer)
תנין סיאמי (Crocodylus siamensis)
מינים נכחדים מהסוג:
תנין אנתרופופאגוס (Crocodylus anthropophagus)
תנין צ'קצ'אי (Crocodylus checchiai)
תנין פלקונסיס (Crocodylus falconensis)
תנין פלאינדיכוס (Crocodylus palaeindicus)
תנין תורביארנרסון (Crocodylus thorbjarnarsoni)
בעבר נכלל המין תנין צר-חרטום מערב-אפריקני בסוג אך הופרד לסוג תנין צר-חרטום.
התנין בתנ"ך

התנין מוזכר רבות בתנ"ך והוא מן החיות הבודדות המוזכרות בסיפור הבריאה. כבר ביום החמישי בורא אלוהים את התנינים והיא החיה היחידה המוזכרת בשמה. לתנינים ישנה גם משמעות סימבולית ומיסטית:
”וַיֹּאמֶר אֱלֹהִים: יִשְׁרְצוּ הַמַּיִם שֶׁרֶץ נֶפֶשׁ חַיָּה, וְעוֹף יְעוֹפֵף עַל הָאָרֶץ, עַל פְּנֵי רְקִיעַ הַשָּׁמָיִם. וַיִּבְרָא אֱלֹהִים אֶת הַתַּנִּינִם הַגְּדֹלִים וְאֵת כָּל נֶפֶשׁ הַחַיָּה הָרֹמֶשֶׂת אֲשֶׁר שָׁרְצוּ הַמַּיִם לְמִינֵהֶם, וְאֵת כָּל עוֹף כָּנָף לְמִינֵהוּ, וַיַּרְא אֱלֹהִים כִּי טוֹב” (בראשית א כא)
”כי ידבר אליכם פרעה לאמור תנו לכם מופת ואמרת אל אהרון קח את מטך והשלך לפני פרעה יהי לתנין” (שמות ז ח)
”אַתָּה פוֹרַרְתָּ בְעָזְּךָ יָם; שִׁבַּרְתָּ רָאשֵׁי תַנִּינִים עַל הַמָּיִם.” (תהלים עד יג)
”הַלְלוּ אֶת ה' מִן הָאָרֶץ; תַּנִּינִים וְכָל תְּהֹמוֹת” (תהלים קמח ז)
”חֲמַת תַּנִּינִם יֵינָם, וְרֹאשׁ פְּתָנִים אַכְזָר” (דברים לב לג)
”הֲלוֹא אַתְּ הִיא הַמַּחְצֶבֶת רַהַב, מְחוֹלֶלֶת תַּנִּין” (ישעיהו נא ט)
”הֲיָם אָנִי, אִם תַּנִּין, כִּי תָשִׂים עָלַי מִשְׁמָר” (איוב ז יב)
לעיתים משמש התנין כשם נרדף לנחש.
לפי ביקורת המקרא, אזכורי התנין במקרא מראים על כך שהמקרא דוחה את סיפורי הבריאה הקדומים. לפי סיפורים אלו, התנין נחשב לחיה חזקה בעלת כוחות אדירים. אולם, המקרא מדגיש כי אלוהים ברא את התנינים ("ויברא אלהים את התנינים"), ומכאן שהם יצורים הכפופים לו. אזכורים נוספים במקרא, כמו אלו שמופיעים בישעיהו ובאיוב, מראים על כוחו הרב של התנין כפי שנתפס בתקופה הקדומה, לפי שנרמז כי לתנין הייתה מלחמה גדולה עם האל, ובסופה אלהים ניצח. ניתן לראות זאת בציטוטים שלעיל: ישעיהו רומז כי אלוהים ניצח את התנין בקרב, ואיוב מוחה כנגד מעשי האל נגדו, וגורס שאין האל צריך לשים עליו משמר, כפי שעשה לתנין.
ראו גם

דמעות תנין
תנין דק-חרטום
הערות שוליים

↑  תואר ב-2019
↑  תואר ב-2019
| --- | --- |
בקרת זהויות :  NLI: 987007559090405171  NKC: ph820601
טימותי האטון

| --- | --- |

טימותי האטון בפסטיבל הסרטים הבינלאומי בטורונטו, 2008
 לידה:  16 באוגוסט 1960 (בן 64) מליבו, ארצות הברית 
 שם לידה:  Timothy Tarquin Hutton 
 מדינה:  ארצות הברית 
 תקופת הפעילות:  מ-1965 
 מקום לימודים:  תיכון פיירפקס 
 בן או בת זוג:  ארואה ז'יסקר ד'אסטן (2000–2009)   דמי מור 
 פרסים והוקרה:  פרס אוסקר לשחקן המשנה הטוב ביותר (1980)  פרס גלובוס הזהב לכוכב החדש של השנה – שחקן (1981)  פרס גלובוס הזהב לשחקן המשנה הטוב ביותר - סרט קולנוע (1981) 
 פרופיל ב-IMDb
 
טימותי טארקווין האטון (באנגלית: Timothy Tarquin Hutton; נולד ב-16 באוגוסט 1960) הוא שחקן ובמאי קולנוע אמריקאי, זוכה פרס אוסקר לשחקן המשנה הטוב ביותר הצעיר ביותר בהיסטוריה, וזוכה שני פרסי גלובוס הזהב, על תפקידו בסרט "אנשים פשוטים".